Diari Oficial de la Generalitat Valenciana


Sumari del DOGV 4516, del 06-06-2003 (2003/6515)

RESOLUCIÓ de 29 de maig de 2003, de la Direcció General de Centres Docents, per la qual es fixa el calendari escolar del curs acadèmic 2003/2004.
-------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6515


Data del document
:   29-05-2003

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * calendari escolar

RESOLUCIÓ de 29 de maig de 2003, de la Direcció General de Centres Docents, per la qual es fixa el calendari escolar del curs acadèmic 2003/2004. [2003/X6515]
  
L'Orde d'11 de juny de 1998, de la Conselleria de Cultura, Educació i Ciència, publicada al Diari Oficial de la Generalitat Valenciana de 18 de juny, establix els criteris generals pels quals s'ha de regir el calendari escolar per a tots els centres docents de la Comunitat Valenciana que impartixen ensenyances d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyances Artístiques i Ensenyances d'Idiomes.
  
La citada disposició atribuïx a la Direcció General de Centres Docents la competència per a dictar la resolució en què es fixe el període lectiu de cada curs acadèmic.
  
Fent ús de les competències atribuïdes per l'Orde d'11 de juny de 1998, i les funcions assignades en el Decret 111/2000, de 18 de juliol, de Govern Valencià, pel qual s'aprova el Reglament Orgànic i Funcional de la Conselleria de Cultura i Educació, resolc:
  
Primer
  
Les activitats escolars del curs acadèmic 2003/2004 s'iniciaran i finalitzaran, en funció de les ensenyances cursades, en les dates següents:
  
1. En Educació Infantil i Educació Primària les activitats escolars començaran el 8 de setembre de 2003 i acabaran el 17 de juny de 2004.
  
2. En Educació Secundària Obligatòria, Formació Professional i Batxillerat, s'iniciaran el 17 de setembre de 2003 i finalitzaran l'11 de juny de 2004.
  
3. En Ensenyances Artístiques, Ensenyances d'Idiomes i Formació de Persones Adultes, començaran l'1 d'octubre de 2003 i finalitzaran el 23 de juny de 2004.
  
Segon
  
1. L'alumnat que curse primer cicle d'Educació Secundària Obligatòria en un centre que, de forma provisional, impartisca estes ensenyances acomodarà l'inici i la finalització de les seues activitats al que estabix el punt 1 de l'apartat anterior.
  
2. L'alumnat s'incorporarà al centre en la data indicada segons els estudis cursats, sense que puga escalonar-se la dita incorporació, excepte la prevista en la normativa vigent per a l'alumnat que accedix per primera vegada al centre per a cursar Educació Infantil.
  
3. Excepcionalment i per a facilitar la incorporació de l'alumnat, previ acord del Consell Escolar del centre, es podrà anticipar un dia l'inici de les activitats escolars de l'alumnat de primer cicle d'Educació Secundària Obligatòria.
  
Tercer
  
1. En el present curs escolar les activitats escolars de l'alumnat d'Educació Infantil/Preescolar i Educació Primària comportaran un total de 850 hores lectives.
  
2. En el primer cicle d'Educació Secundària Obligatòria, les hores lectives hauran d'ascendir, almenys, a 971.
  
3. En el segon cicle d'Educació Secundària Obligatòria s'afegiran dos hores setmanals més a les previstes en el primer cicle.
  
4. Els centres que impartisquen Batxillerat i cicles formatius de Formació Professional Específica ajustaran les seues hores lectives al que establixen els corresponents reials decrets pels quals s'aproven els respectius títols i establixen els currículums actualment vigents.
  
5. Els Conservatoris de Música i de Dansa, l'Escola Superior d'Art Dramàtic, les Escoles d'Arts i Superiors de Disseny, les Escoles Oficials d'Idiomes i l'Escola Superior de Ceràmica s'ajustaran al que estabix la normativa que regula els plans d'estudi que estiguen vigents.
  
Quart
  
Els períodes de vacances del curs 2003/2004, seran els següents:
  
a) Vacances de Nadal: des del 23 de desembre de 2003 al 6 de gener de 2004, estos dos inclusivament.
  
b) Vacances de Pasqua: des del dijous 8 al dilluns 19 d'abril de 2004, estos dos inclusivament.
  
Quint
  
Seran festius, durant el curs escolar, els dies següents:
  
- 9 d'octubre, Dia de la Comunitat Valenciana
  
- 10 d'octubre
  
- 8 de desembre, la Immaculada Concepció
  
- 22 de desembre
  
- 7 de gener
  
- 19 de març, Sant Josep
  
Sext
  
Els exàmens extraordinaris de setembre, en ensenyances postobligatòries, es realitzaran els dies 1, 2 i 3 de setembre de 2003.